Espoon kaupunginkirjasto

Espoon kaupunginkirjasto on Espoossa toimiva yleinen kirjasto. Espoon kaupunginkirjastolla on 16 kirjastoa ja kaksi kirjastoautoa. Kirjaston johtaja on Ritva Nyberg. Espoon kaupunginkirjasto on osa Helmet-kirjastoa, joka on Espoon, Helsingin, Kauniaisten ja Vantaan kaupunginkirjastojen kokonaisuus, jolla on yhteinen kokoelmaluettelo ja yhteiset käyttösäännöt.

Espoon kaupunginkirjasto on Suomen suurimpia yleisiä kirjastoja. Vuonna 2018 Espoon kaupunginkirjaston kokoelmissa oli 748 212 nidettä ja kirjaston kokonaislainaus oli 4 178 074 lainausta. Fyysisiä käyntejä Espoon kirjastoissa tehtiin yhteensä 4 277 753.

 Historia 
Yleisen kirjaston historia Espoossa alkoi 1860-luvulla Espoon kirkon sakastissa. Vuonna 1873 kirjasto siirtyi kirkon sakastista Lagstadin kansakoululle, ensin luokkahuoneeseen, myöhemmin voimistelusaliin. Vuonna 1937 Espoon kirjastolautakunta päätti jakaa Espoon kirjastolaitoksen kahtia suomenkieliseen ja ruotsinkieliseen kirjastoon. Tämän päätöksen myötä Leppävaaran piirikirjastosta tuli Espoon suomenkielinen kantakirjasto. Espoon kirjastolaitoksen yhdistyttyä vuonna 1962, suomenkielisestä kantakirjastosta tuli Espoon kaupunginkirjaston pääkirjasto. 1990-luvun lopulla Espoossa palattiin aluekirjastomalliin ja nykyään Espoon kaupunginkirjastolla ei ole pääkirjastoa. Aluekirjastot toimivat Leppävaaran, Tapiolan, Matinkylä/Olarin, Keski- ja Pohjois-Espoon ja Espoonlahden alueilla.

Pääkaupunkiseudun yleisten kirjastojen yhteistyö käynnistyi 1970-luvulla, kun Espoossa, Helsingissä, Kauniaisissa ja Vantaalla siirryttiin yhteiseen kirjastojärjestelmään ja yhteiseen kokoelmaluetteloon.

Espoon kaupunginkirjasto toimi maakuntakirjastona vuodesta 1978 vuoteen 2010 asti. Alun perin toiminta-alueena oli vuoteen 1998 Uudenmaan lääni Helsingin kaupunkia lukuun ottamatta. Vuonna 1999 maakuntakirjastojen toiminta-alueet muuttuivat vastaamaan maakuntien alueita, siten että kaikki muutokset maakuntakirjastojen alueisiin tehdyt muutokset perustuvat siitä alkaen maakuntajaon muutoksiin. Sen vuoden alussa Artjärvi ja Orimattila siirtyivät Espoon maakuntakirjastoalueesta Lahden maakuntakirjastoalueeseen. Toiminta-alue käsitti vuosina 1999–2000 Uudenmaan ja Itä-Uudenmaan maakunnat, pois lukien Helsinki. Vuoden 2001 alussa Itä-Uudenmaan seitsemän kuntaa erotettiin omaksi maakuntakirjastoalueeksi, maakuntakirjaston oikeudet siellä sai Porvoon kaupunginkirjasto. Espoon maakuntakirjaston toiminta-alue jäi käsittämään Uudenmaan maakunnan Helsinkiä lukuun ottamatta. Vuoden 2011 alussa Uudenmaan ja Itä-Uudenmaan maakunnat yhdistettiin, ja Espoon kaupunginkirjasto luopui maakuntakirjasto-oikeuksistaan. Porvoon kaupunginkirjastosta tuli siinä yhteydessä koko Uudenmaan (pl. Helsinki) maakuntakirjasto.

Vuonna 2019 Espoon kirjasto palkittiin Lontoon kirjamessuilla vuoden kirjastona, minkä useat suomalaiset viestijät ovat tulkinneet maailman parhaan kirjaston palkinnoksi.

 Toimipisteet 

Espoon kaupunginkirjastolla on 16 kiinteää toimipistettä ja kaksi kirjastoautoa. Lisäksi kirjasto palvelee kotikirjaston välityksellä tuomalla aineistoa kotiin liikuntaesteisille.

 Kirjaston  nimi Osoite Koordinaatit  Kuva  Lisätietoja (www-sivu) Entressen kirjasto (Espoon keskus) Siltakatu 11, 3. krs., 02770 Espoo    150px Entressen kirjasto Espoon kirjastoautot Helmi ja Välkky  Valakuja 10 A, 02770 Espoo   Kirjastoauto Espoo Haukilahden kirjasto  Toppelundintie 11, 02170 Espoo   150px Haukilahden kirjasto Ison Omenan kirjasto (Matinkylä) Suomenlahdentie 1, 02230 Espoo   150px  Ison Omenan kirjasto Kalajärven kirjasto Ruskaniitty 4, 02970 Espoo     Kalajärven kirjasto Karhusuon kirjasto Karhuniitynkuja 3, 02810 Espoo    150px  Karhusuon kirjasto Kauklahden kirjasto Hansakallio 2, 02780 Espoo    150px  Kauklahden kirjasto Laajalahden kirjasto Kurkijoentie 24, 02140 Espoo    150px Laajalahden kirjasto Laaksolahden kirjasto  Veininkatu 24, 02730 Espoo    150px Laaksolahden kirjasto Lippulaivan kirjasto (Espoonlahti)  Espoonlahdenkatu 8, 02320 Espoo   150px  Pikkulaivan kirjasto  Nöykkiön kirjasto Oxfotintie 4, 02330 Espoo    150px Nöykkiön kirjasto Otaniemen kirjasto  Tietotie 6 B, 02150 Espoo   150px Otaniemen kirjasto Saunalahden kirjasto Brinkinmäentie 1, 02330 Espoo     Saunalahden kirjasto Sellon kirjasto (Leppävaara)  Leppävaarankatu 9, 02600 Espoo   150px Sellon kirjasto Suurpellon kirjasto  Lillhemtintie 1 (Opinmäki, B-noppa), 02250 Espoo   150px Suurpellon kirjasto Tapiolan kirjasto  Espoon kulttuurikeskus, Kulttuuriaukio 2, 02100 Espoo   150px Tapiolan kirjasto Viherlaakson kirjasto Kavallinmäki 15, 02710 Espoo    150px Viherlaakson kirjasto
Lakkautetut toimipisteet
 Pikkulaivan kirjasto (aiemmin Kivenlahden kirjasto) Soukan kirjasto

 Lähteet 
 Suomen yleisten kirjastojen tilastot

 Viitteet 

 Aiheesta muualla 
 Espoon kaupunginkirjaston kotisivu 
 Helmet-kirjastojen kotisivu 

*